Untitled Document

• ELEKTROnet Online • INFORMÁCIÓK • AKTUALITÁSOK • ÚJ TECHNOLÓGIÁK • FEJLESZTÉS • KUTATÁS • INNOVÁCIÓ • TREND •

Az Intellution Üzemi Intelligencia megoldásai
Az 1988-ban alakított COM-FORTH Kft., az Intellution hazai disztribútora képviseli hazánkban a világ ipari automatizálási szegmensének vezető vállalatát, amelynek világszerte közel 200 000 alkalmazása üzemel. Az Intellution átfogó termékskálája biztosítja a teljes üzemi intelligencia megvalósítását, a termékcsalád elemeinek nagy része jól ismert a hazai piacon is.

Plant Intelligence Foundation: adatgyűjtő és folyamatirányító alkalmazások, amelyek az üzemi intelligencia alapját szolgáltatják
• iHistorian – átfogó üzemi hisztorikus / archiváló rendszer
• iFIX – HMI/SCADA szoftver
• iClientTS – terminal szerver-megoldás
• FIX – HMI/SCADA (klasszikus rendszerünk)
• I/O driverek a legfontosabb PLC- és DCS-rendszerekhez
• OPC Server Toolkit – készítsen saját drivert
Plant Intelligence Production: a termeléssel kapcsolatos alkalmazások kapcsolatban állnak más rendszerekkel, és lehetővé teszik az azonnali beavatkozást, valamint a működési körülmények valós idejű visszacsatolások szerinti módosítását.
• iBatch – Batch automatizálási megoldás
• iWorkInstruction – operátori-workflow szoftver batch-alapú gyártás kézi műveleteihez
Plant Intelligence Analytics: ezek az alkalmazások biztosítják a kritikus adatok analízisét és vizualizálását – az a pont, ahol az adatokból tudás lesz.
• infoAgent – webalapú trend és analízis
• iDownTime – esemény- és állásidő-analizátor
• iWebServer – internetböngésző megoldás
• iVisualize – Windows CE-alapú vizualizálás

Az alábbiakban a legfrissebb termékhíreket foglaljuk össze.

iFIX 3.0: megjelent a legnépszerűbb SCADA szoftver
legújabb verziója

A leghatékonyabb és legrugalmasabb HMI/SCADA- alkalmazás most még jobbá vált. Az iFIX 3.0 bevezetésével az Intellution további, szignifikáns biztonsági és „egyszerűen használható” jellemzőket vezetett be. Az iFIX 3.0 támogatja a Windows NT, 2000, XP operációs rendszereket, Crystal Reports 8.5 runtime fájlokat, OPC 2.0 adatkapcsolatot és az SQL 2000 szervert. Kiemelkedő jellemző, hogy az új iFIX biztonsági rendszer közvetlenül a Windows biztonsági rendszerében definiálható.

Elektronikus aláírás és elektronikus rekordok

Az FDA által ellenőrzött iparágakban (gyógyszer, élelmiszer) és más területeken, ahol a felhasználó fokozni kívánja biztonságát és az események követését, ez ma a legfontosabb követelmény. A növelt biztonság és a nyomonkövethetőség (audit trail) jellemzőkkel az iFIX 3.0 teljes adatellenőrzést és változáskövetést biztosít – azzal a képességgel együtt, hogy tárolja, „ki, mit, mikor és miért” tett.
Az IFIX 3.0 védelmi rendszere kiegészül az elektronikus aláírás szerinti engedélyezéssel és követéssel, amely elengedhetetlen az FDA 21 CFR Part 11 előírások betartásához. Minden tag egyenként konfigurálható.

Megnövelt hatékonyság és rövidebb fejlesztési idő

Új, egyszerű dialógusalapú konfigurálás, új képméretező és kereszthivatkozás-készítő segédprogramok, új chart-csoportok, fejlettebb Varázslók és még sok más továbbfejlesztett jellemző a gyorsabb és egyszerűbb alkalmazásfejlesztéshez.

Az infoAgent™ Dynamo használatával egyszerűen integrálhatóak az infoAgent és más webapplikációk. Használatával böngészhetjük az infoAgent analízis információkat, az iDownTime állásidő-kimutatásokat és más, tetszőleges webalapú lapokat.

infoAgent: adatokból tudás web böngészővel

Az infoAgent a döntéshozók céljaival – a minőség folyamatos javítása, a teljesítések szabályozásának kiterjesztése, a szállítói lánc átláthatóságának elérése – összhangban a megfelelő információt szállítja a megfelelő embernek oda, ahová akarja, akkor, amikor akarja, és abban a formátumban, amilyenben akarja. A folyamatos tökéletesítés mérésének eredménye az üzleti célok elérése és a versenyhelyzeti előnyök fokozása.

infoAgent-kulcstényezők

• Webalapú alkalmazás, valódi vékony kliens
• Pillanatnyi érték, dinamikusan összegzett és göngyölített adatok
• Stringadatok: megjeleníthetők és trendelhetők is
• Adatlekérdezés: batch ID, termékkód és egyéb paraméter szerint
• Navigálás a folyamatadatokon: például “következő” és “előző” batch, fázis, teszt
• Személyre szabott navigáció
• Megjegyzések: annotáció vagy más szöveges információ megjelenítése és tárolása
• Esemény-, batch- vagy tesztalapú trendek
• XY-plot: összehasonlító analízis
• Az FDA'21 CFR Part 11 eloírás szerint tervezték
• Több időzóna és téli/nyári időszámítás támogatása
• Dinamikus NLS: dinamikusan állítható nyelv
• Toll-listák és -csoportok: fejlesztésiidő-megtakarítás
• Hiperlinkek: navigálás más weblapokra
• Grafikus objektumok (JPEG, GIF stb.) beilleszthetők

Az infoAgent új, izgalmas webalapú megoldást kínál az üzemi intelligencia megteremtésére azáltal, hogy megjeleníti az Intellution iHistorian (ezt is bemutattuk már ezen lap hasábjain) szerver által összegyűjtött adatokat. Az infoAgent teljes mértékben integrálható az Intellution által kínált további megoldásokkal, az iFIX és iDownTime szoftverekkel.
Az infoAgent szerver – rugalmas, egyszerű rendszerstruktúra részeként – magán a webszerveren található, amely az iHistorian szerverrel kommunikál. Innen adja át az információkat és az adatokat az infoAgent kliensnek a megjelenítéshez. Az önálló infoAgent szerver képes kapcsolatot teremteni egy vagy több iHistorian szerverrel, és több infoAgent kliens képes megjeleníteni az adatokat az infoAgent szerverről.
Az infoAgent beépített fejlesztőeszközei időt, munkát és pénzt takarítanak meg a felhasználó számára, hiszen a megjelenített felület egyszerűen használható. A webböngészős környezetbe ágyazott megoldás eredményeként az infoAgent alkalmazásakor nincs szükség speciális fejlesztői környezet ismeretére. Az infoAgent fejlesztőeszközeit használva egyszerűen és rövid idő alatt létrehozható a kritikus információkat, a lényeget kihangsúlyozó, megjelenítő egyedi környezet.
Felhasználóként az infoAgent rendkívül könnyen kezelhető, így a képzési költségek csökkennek. A megoldás lehetové teszi személyre szabott, egyedi környezet szerkesztését, közös vagy megosztott megjelenítések és képernyők használatát, ezáltal a szükséges információ bármikor, bárhol, tetszőleges formátumban megjeleníthető. Az egyedi változtatásokkal személyes felhasználói környezet alakítható ki, amelyet a felhasználó egyedi jelszavával bármely számítógépen változatlan formában megtekinthet.
Az infoAgent a Microsoft biztonsági szolgáltatásait alkalmazza a felhasználó azonosítására, a rendszerbe történő belépéshez a felhasználónak érvényes felhasználói névvel és jelszóval kell rendelkeznie. Az infoAgent ezen túlmutatva összetett biztonsági rendszert is támogat: a gyógyszergyártásban alapvető követelményt jelentő, az FDA által kiadott 21 CFR Part 11 szerint tervezték.

COM-FORTH Kft.
E-mail: info@comforth.hu
Honlap: http://www.comforth.hu/

©® Heiling Média Kft.