www.meter.hu :: Villamos műszerek, hőmérsékletmérés... tel.: +36-1-282-9676

# VisszaC+D Automatika

EDR - Energia Diszpécser Rendszer

Az Energia Diszpécser Rendszer a korszerű és dinamikus energiagazdálkodás egyik lehetséges eszköze. Segítségével az energia felhasználása számítástechnikai pontossággal nyomonkövethető, az energia igény minimalizálható.

1. A rendszer felépítése

Az EDR felépítése a minimál kiépítésű villamos teljesítmény korlátozótól a sok csatornás adatgyüjtő rendszerig széleskörű felhasználási lehetőséget biztosít.

A kiépíthető rendszerek fajtái:

- ITK-01 Villamos teljesítmény korlátozó
- Energia Diszpécser Rendszer EDR/L16 adatgyűjtő egységgel
  max. 32 adatgyűjtő:
  - 512 bemenet (256 digitális+256 analóg-tól 512 digitális+ 0 analógig konfigurálható)
  - 128 digitális kimenet

1.1. Alkalmazási lehetőségek

A rugalmas kialakíthatóság miatt általános adatgyűjtőként megfelelő érzékelő-jeladó alkalmazásával bárhol alkalmazható, ahol valamilyen fizikai jellemzőt, anyagot, közeget (pl. vill. energia, víz, gáz, gőz) kell mérni és regisztrálni. Energetikai szempontból az egyszerű villamos teljesítménykorlátozó már az igen kis fogyasztású helyen (pl. 50kW lekötés) nyereségesen alkalmazható, a nagyobb kiépítettségű rendszer alkalmazása már 200 kW lekötési teljesítménytől ajánlott.

1.2. Villamos teljesítmény trend számítás

A készülék 30 s-onként kiszámítja a villamos főmérő átlagteljesítmény iránytangensét és kiszámolja, hogy az átlagteljesítmény értéke a negyedórás ciklus végére ennek az emelkedési ütemnek megfelelően a programozott érték alá vagy fölé fog-e kerülni. Amennyiben túllépés várható, annak nagyságától függően - a programozás szerint - a 4 lekapcsolási szinten beavatkozhat a fogyasztásba.

1.3. Előnyök

Az EDR az alábbi előnyöket nyújtja a felhasználónak:

- Az energiagazdálkodás teljeskörű számítástechnikai (adatgyűjtés és PC-s feldolgozás) megoldása. Modul felépítése miatt későbbi bővítési lehetőség.

- A fogyasztás állandó mérési lehetőségével a veszteséget okozó helyek feltárható, így költségcsökkentő hatása van.

- Termelő helyeken a termékekre fajlagos energiaköltség számítható, így a termék ára pontosan kialakítható.

- A lekötések (villamos) a mérések alapján optimalizálhatók, így felesleges lekötési díjak nem terhelik a fogyasztót. Az automatikus túlfogyasztás korlátozással a túllépés megakadályozható, ezért elkerülhető a büntetés.

- A teljes termelésirányítás támogatása a programcsomagban található adatkonverter programmal lehetővé válik rendszer adatszintű kapcsolata egyéb analitikai, statisztikai, adatfeldolgozó termelésirányító programokhoz.Ilyen módon az energiafelhasználás, mint bemenő paraméter a komplex termelésirányítás részévé tehető. Ezután bármely technológiai változtatás, bővítés, racionalizálás energia kihatása azonnal, számítástechnikai eszközökkel feldolgozhatóan rendelkezésre áll.

2. Az EDR diszpécseri számítógép programjai

A diszpécseri számítógép bármilyen típusú IBM kompatibilis, legalább AT 386-os gép lehet. Mivel az adatok gyűjtését és átmeneti idejű tárolását az EDR adatgyűjtő egysége végzi, ezért a diszpécseri számítógép csak az adatgyűjtő programok használata idejére foglalt. A számítógép szabad idejében bármilyen más célra használható.

Az EDR-hez kapható szoftvercsomagok:

- EDR-RP - alapcsomag
- EDR-NT - hálózati alapcsomag

2.1. Keret program (EDR-FR/U)

Az EDR különböző programjait keretbe foglalja, így a programok egységes megjelenítését és kezelését adja.

2.2. Adatarchiváló program (EDR-AR/U)

Az EDR diszpécseri számítógépének fő programja. A program autonóm módon, kezelői beavatkozás nélkül gondoskodik az adatgyűjtő(k) lekérdezéséről, a legutolsó lekérdezés óta keletkezett adatok és események visszamenőleges archiválásáról és az adatok merevlemezre történő kimentéséről.

2.3. Monitor program (EDR-MN/U)

A program a diszpécser által meghatározott adatgyűjtővel összekapcsolódva, azt monitorozva a pillanatnyi adatokat és eseményeket jeleníti meg ill. az eseményeket archiválja.

2.4. Statisztikai program (EDR-ST/U)

Az archivált adatok táblázatainak képernyős megjelenítését és a táblázatok, ill. vonaldiagrammok nyomtatását teszi lehetővé.

2.5. Szervíz- és beállító programok (EDR-KT/U és EDR-MT/U)

A rendszer konfigurálható paramétereinek beállítását, módositását, az adatállományok mentését végzi.

2.6. Számla kalkulációs program (EDR-SK/U, opcionális)

A rendszer által gyűjtött villamos adatok alapján a megadott időszakra vonatkozó villanyszámlát az érvényes árak (módosítható) figyelembevételével kiszámolja és kinyomtatja. Így közvetlenül az óraleolvasás után nagy pontossággal meghatározható a várható villanyszámla.Megadott algoritmus alapján almérők fogyasztásait számlaspecifikusan szétbontja és dokumentálja.

2.7. Adatkonverter program (EDR-DC/U, opcionális)

Az adatgyűjtő program az adatokat a felhasználó számára ismeretlen belső ábrázolás szerint őrzi. Egyrészt így biztosított, hogy az adatok csak az adatgyűjtőből származhatnak, másrészt így érhető el a legnagyobb adatkoncentráció. A program a világszabványnak számító dBase formátumra konvertálja aaz adatokat. Ezután az hozzáférhetővé válik adatbázis-kezelő, táblázatkezelő, analitikai szoftverek számára is (pl. dBase, Excel, Statgraphics, stb.)

2.8. Analitikai program (EDR-AN/U, opcionális)

A windows alapú program a következő feldolgozásokat végzi el :

- napi terhelési diagram
- fogyasztási analitika adott időszakra (napszakonkénti max., min., átlag)
- megadott lekötés esetén várható lekapcsolások száma
- napi maximumok viszonya a lekötéshez, mint a kiterheltség foka
- napi maximumok időbeni helye és értéke
- lekötési teljesítmények optimalizálása megadott időszak adatai alapján
- csúcsértékek gyakorisági listája adott időszakra

A feldolgozott időszak min. 1 nap max. 1 év.